Na temelju članka 22. stavak 9. Zakona o odgoju i obrazovanju u osnovnoj i srednjoj školi („Narodne novine“ broj 87/08.,86/09., 92/10., 105/10. – ispravak 90/11., 16/12., 86/12., 94/13., 152/14., 7/17., 68/18., 98/19. i 64/20.), članka 96. i 97. Statuta Srednje škole Isidora Kršnjavoga Našice i Odluke o upisu učenika u I. razred srednje škole u školskoj godini 2021/22. („Narodne novine“ broj 55/21.) Srednja škola Isidora Kršnjavoga Našice raspisuje

**N A T J E Č A J**

**za upis učenika u I. razred za 2021/22. školsku godinu**

Srednja škola Isidora Kršnjavoga Našice upisivat će učenike u I. razred kako slijedi:

|  |  |  |  |  |  |
| --- | --- | --- | --- | --- | --- |
| Program | **Trajanje godina** | **Broj**  **odjela** | **Broj učenika** | **Popis potrebnih dokumenata koji su uvjet za upis u pojedini program obrazovanja** | **Naknada za povećane troškove obrazovanja sukladno toč. XIX Odluke o upisu** |
| 1. Opća gimnazija   (320104) | 4 | 2 | 48 | Upisnica |  |
| 1. Prirodoslovno-matematička gimnazija (320204) | 4 | 1 | 24 | Upisnica |  |
| 1. Jezična gimnazija   (320304) | 4 | 1 | 24 | Upisnica |  |
| 1. Ekonomist (060724) | 4 | 1 | 24 | Upisnica  Potvrda nadležnog školskog liječnika |  |
| 1. Tehničar za elektroniku (041424) | 4 | 0,50 | 12 | Upisnica  Liječnička svjedodžba medicine rada |  |
| 1. Tehničar za računalstvo (041624) | 4 | 0,50 | 12 | Upisnica  Liječnička svjedodžba medicine rada |  |
| 1. Agrotehničar (330624) | 4 | 1 | 24 | Upisnica  Liječnička svjedodžba medicine rada |  |
| 1. Automehatroničar - JMO (331153) | 3 | 0,33 | 8 | Upisnica  Liječnička svjedodžba medicine rada  Ugovor o naukovanju |  |
| 1. Bravar - JMO   (014153) | 3 | 0,33 | 8 | Upisnica  Liječnička svjedodžba medicine rada  Ugovor o naukovanju |  |
| 1. Instalater kućnih instalacija - JMO   (014853) | 3 | 0,33 | 8 | Upisnica  Liječnička svjedodžba medicine rada  Ugovor o naukovanju |  |
| 1. Kuhar   (071233) | 3 | 1,00 | 24 | Upisnica  Liječnička svjedodžba medicine rada |  |
| 1. Konobar   (071333) | 3 | 0,67 | 16 | Upisnica  Potvrda nadležnog školskog liječnika |  |
| 1. Slastičar (092533) | 3 | 0,33 | 8 | Upisnica  Liječnička svjedodžba medicine rada |  |
| 1. Prodavač IG   (060923) | 3 | 1 | 24 | Upisnica  Potvrda nadležnog školskog liječnika |  |
| 1. Pekar-JMO (092153) | 3 | 0,33 | 8 | Upisnica  Liječnička svjedodžba medicine rada  Ugovor o naukovanju |  |
| 1. Frizer - JMO   (250353) | 3 | 0,33 | 8 | Upisnica  Liječnička svjedodžba medicine rada  Ugovor o naukovanju |  |
| 1. Soboslikar-ličilac - JMO (260353) | 3 | 0,33 | 8 | Upisnica  Liječnička svjedodžba medicine rada  Ugovor o naukovanju |  |
| UKUPNO |  | 12 | 288 |  |  |

U I. razred srednje škole učenici se upisuju u skladu s *Odlukom o upisu učenika u I.razred* *srednje škole u školskoj godini 2020./21.* (Narodne novine broj 62/2020.) i *Pravilnikom o elementima i kriterijima za izbor* *kandidata za upis u I. razred srednje škole* (Narodne novine broj 49/2015. i 47/2017.).

Učenici se na temelju ovog natječaja prijavljuju i upisuju u I. razred srednje škole u školskoj godini *2021./22.* elektroničkim načinom putem mrežne stranice Nacionalnoga informacijskog sustava prijava i upisa u srednje škole (NISpuSŠ) [www.upisi.hr](http://www.upisi.hr)

Pravo upisa u prvi razred imaju svi učenici nakon završenog osnovnog obrazovanja,pod jednakim uvjetima u okviru odobrene Strukture.

U prvi razred mogu se upisati učenici koji do početka školske godine u kojoj upisuju prvi razred navršavaju 17 godina. Iznimno, uz odobrenje Školskog odbora, u prvi razred može se upisati učenik do navršenih 18 godina, a uz odobrenje Ministarstva nadležnog za obrazovanje stariji od 18 godina.

Pod jednakim uvjetima upisuju se kandidati hrvatski državljani, Hrvati iz drugih država te djeca državljana iz država članica Europske unije.

Učenici koji osnovno obrazovanje završavaju kao redoviti učenici osnovne škole u Republici Hrvatskoj u školskoj godini 2020/2021. prijavljuju se u NISpuSŠ u skladu s postupcima opisanima na mrežnoj stranici www.upisi.hr.

Učenici koji osnovno obrazovanje ne završavaju kao redoviti učenici osnovne škole u Republici Hrvatskoj (kandidati koji osnovno obrazovanje završavaju ili su završili u inozemstvu ili drugim obrazovnim sustavima; kandidati koji nisu s pozitivnim uspjehom završili prvi razred srednje škole u Republici Hrvatskoj, ispisali su se te žele ponovno upisati prvi razred u drugome obrazovnom programu; kandidati koji su prethodne školske godine završili osnovno obrazovanje u Republici Hrvatskoj, ali se nisu upisali u srednju školu) prijavljuju se **Središnjem prijavnom uredu** na način opisan na mrežnoj stranici www.upisi.hr.

Učenici koji se žele upisati u I. razred u školskoj godini 2021/2022., a stekli su svjedodžbe koje nisu izdane u Republici Hrvatskoj, dužni su pokrenuti postupak priznavanja završenoga osnovnog obrazovanja. Postupak priznavanja završenog osnovnog obrazovanja u inozemstvu za učenike koji se upisuju u Srednju školu Isidora Kršnjavoga Našice provodi Srednja škola Isidora Kršnjavoga Našice.

Kandidat koji je strani državljanin iz zemlje izvan Europske unije može se upisati kao redoviti učenik bez plaćanja troškova školovanja ako ispunjava jedan od sljedećih uvjeta:

1. ako za to postoji međudržavni ugovor ili drugi interes tijela državne ili lokalne vlasti odnosno javnih ustanova;
2. ako takva osoba ima status izbjeglice u Hrvatskoj koji je utvrdilo ovlašteno upravno tijelo u Hrvatskoj;
3. ako je roditelj ili skrbnik te osobe hrvatski državljanin;
   1. ako roditelj ili skrbnik te osobe ima radnu dozvolu i dozvolu privremenoga boravka ili poslovnu dozvolu u Hrvatskoj;
   2. ako roditelj ili skrbnik te osobe ima odobren stalni boravak u Hrvatskoj;
   3. ako je roditelj ili skrbnik te osobe diplomatski ili poslovni predstavnik strane države u Hrvatskoj;
   4. ako je takva osoba ili roditelj ili skrbnik te osobe azilant ili tražitelj azila;
   5. ako je takva osoba ili roditelj ili skrbnik te osobe stranac pod supsidijarnom zaštitom ili stranac pod privremenom zaštitom.

Kandidat strani državljanin iz zemalja izvan Europske unije, koji ne ispunjava ni jedan od navedenih uvjeta može se upisati kao redoviti učenik uz obvezu plaćanja troškova školarine, ako ima reguliran status sukladno zakonu kojim je uređen status stranaca.

Godišnji trošak školovanja učenika, stranog državljanina iz zemlje izvan Europske unije, koji ne ispunjava ni jedan od navedenih uvjeta iznosi 4.000,00 kuna.

**UPISNI ROKOVI**

Učenici se prijavljuju i upisuju u I. razred ***Srednje škole Isidora Kršnjavoga Našice*** u šk.god. 2021/2022. u:

* ljetnom roku
* jesenskom roku
* naknadnom upisnom roku nakon isteka jesenskog upisnog roka

Za navedene rokove propisani su datumi postupaka i prikazani u tablicama, a za kandidate s teškoćama u razvoju rokovi su prikazani u izdvojenim tablicama.

**LJETNI UPISNI ROK**

|  |  |
| --- | --- |
| **Opis postupaka** | **Datum** |
| Početak prijava kandidata u sustav | 24.5.2021. |
| Početak prijava obrazovnih programa | 25.6.2021. |
| Završetak registracije za kandidate izvan redovitog sustava obrazovanja RH | 26.6.2021. |
| Završetak prijave obrazovnih programa koji zahtijevaju provjeru znanja stranog jezika | 28.6.2021. |
| Provođenje provjere znanja stranog jezika (engleski i njemački) te unos rezultata | 1.7.2021. u 10,00 sati |
| Rok za dostavu dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis) | 1.7.2021. |
| Dostava osobnih dokumenata i svjedodžbi za kandidate izvan redovitog sustava obrazovanja RH Središnjem prijavnom uredu | 24.5.2021.  – 1.7.2021. |
| Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis | 5.7. 2021. |
| Brisanje s lista kandidata koji nisu zadovoljili preduvjete | 6.7.2021. |
| Završetak prijava obrazovnih programa  Početak ispisa prijavnica | 7.7.2021. |
| Krajnji rok za zaprimanje potpisanih prijavnica (učenici donose razrednicima u osnovnoj školi, a ostali kandidati šalju prijavnice Središnjem prijavnom uredu)  Brisanje s lista kandidata koji nisu zadovoljili preduvjete ili dostavili prijavnice | 9.7.2021. |
| **Objava konačnih ljestvica poretka** | **10.7.2021.** |
| **Dostava dokumenata koji su uvjet za upis u određeni program obrazovanja u Srednju školu Isidora Kršnjavoga Našice (potvrda školske medicine, potvrda obiteljskog liječnika ili liječnička svjedodžba medicine rada i ostali dokumenti kojima su ostvarena dodatna prava za upis) osobno ili na e-mail adresu:** [**ssikupisi@gmail.com**](mailto:ssikupisi@gmail.com) **(skenirano ili slikano).**  **Dostava potpisanog obrasca o upisu u I. razred srednje škole (upisnice) u srednju školu osobno ili elektroničkim putem na e-mail adresu :** [**ssikupisi@gmail.com**](mailto:ssikupisi@gmail.com) **(skenirano ili slikano).**  **Upisnicu elektroničkim putem može poslati samo roditelj/skrbnik, a u e-poruci dužan je dostaviti i svoj osobni kontakt (broj telefona, broj mobitela).** | **12.7. i 13.7. 2021. od 8,00 – 14,00 sati ili elektronskim putem** |
| Objava okvirnog broja slobodnih mjesta za jesenski rok | 15.7. 2021. |
| Službena objava slobodnih mjesta za jesenski upisni rok | 10.8.2021. |

**JESENSKI UPISNI ROK**

|  |  |
| --- | --- |
| **Opis postupaka** | **Datum** |
| Početak prijava u sustav i prijava obrazovnih programa | 21.8. 2021. |
| Završetak registracije za kandidate izvan redovitog sustava obrazovanja RH | 23.8. 2021. |
| Dostava osobnih dokumenata, svjedodžbi i ostale dokumentacije za kandidate izvan redovitoga sustava obrazovanja RH Središnjem prijavnom uredu | 25.8. 2021. |
| Dostava dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis i sl.) | 23.8. 2021. |
| Završetak prijave kandidata koji zahtijevaju provjeru znanja stranog jezika | 24.8.2021. |
| Provođenje provjere znanja stranog jezika (engleski, njemački) te unos rezultata | 25.8.2021. u 10,00 sati |
| Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis  Završetak unosa rezultata popravnih ispita  Brisanje s lista kandidata koji nisu zadovoljili preduvjete | 25.8.2021. |
| Završetak prijava obrazovnih programa  Početak ispisa prijavnica | 26.8.2021. |
| Krajnji rok za zaprimanje potpisanih prijavnica (učenici donose razrednicima u osnovnoj školi, a ostali kandidati šalju Središnjem prijavnom uredu)  Brisanje s lista kandidata koji nisu zadovoljili preduvjete ili dostavili prijavnice | 27.8.2021. |
| **Objava konačnih ljestvica poretka** | **28.8.2021.** |
| **Dostava dokumenata koji su uvjet za upis u određeni program obrazovanja (liječnička svjedodžba medicine rada, potvrda liječnika školske medicine, potvrda obiteljskog liječnika i ostali dokumenti kojima su ostvarena dodatna prava za upis)**  **Dostava potpisanog obrasca o upisu u I. razred srednje škole (upisnice) u Srednju školu Isidora Kršnjavoga Našice** | **30.8.- 31.8.2021. od 8-14,00 sati** |
| Objava slobodnih upisnih mjesta nakon jesenskog upisnog roka | 1.9.2021. |

**PRIJAVA KANDIDATA S TEŠKOĆAMA U RAZVOJU**

**LJETNI UPISNI ROK**

|  |  |
| --- | --- |
| **Opis postupaka** | **Datum** |
| Kandidati s teškoćama u razvoju prijavljuju se u uredima državne uprave u županiji te iskazuju svoj odabir s liste prioriteta redom kako bi željeli upisati obrazovne programe | 24.5.– 14.6. 2021. |
| Registracija kandidata s teškoćama u razvoju izvan redovitog sustava obrazovanja RH | 24.5.– 7.6. 2021. |
| Dostava osobnih dokumenata, svjedodžbi za kandidate s teškoćama u razvoju izvan redovitoga sustava obrazovanja RH Središnjem prijavnom uredu | 24.5.– 14.6. 2021. |
| Upisna povjerenstva ureda državne uprave unose navedene odabire u sustav NISpuSŠ | 24.5.– 17.6. 2021. |
| Zatvaranje mogućnosti unosa odabira kandidata | 17.6. 2021. |
| Provođenje provjere znanja stranog jezika (engleski i njemački) te unos rezultata | Nema dodatnih provjera |
| Rangiranje kandidata s teškoćama u razvoju sukladno listama prioriteta | 21.-24.6.2021. |
| Smanjenje upisnih kvota razrednih odjela pojedinih obrazovnih programa | 25.6.2021. |

**JESENSKI UPISNI ROK**

|  |  |
| --- | --- |
| **Opis postupaka** | **Datum** |
| Kandidati s teškoćama u razvoju prijavljuju se u uredima državne uprave u županiji te iskazuju svoj odabir liste prioriteta redom kako bi željeli upisati obrazovne programe | 16.8.-17.8.2021. |
| Registracija kandidata s teškoćama u razvoju izvan redovitog sustava obrazovanja RH | 16.8.-17.8.2021. |
| Dostava osobnih dokumenata, svjedodžbi za kandidate s teškoćama u razvoju izvan redovitoga sustava obrazovanja RH Središnjem prijavnom uredu | 16.8.-17.8.2021. |
| Upisna povjerenstva ureda državne uprave unose navedene odabire u sustav NISpuSŠ | 16.8.-18.8.2021. |
| Zatvaranje mogućnosti unosa odabira kandidata | 18.8.2021. |
| Provođenje provjere znanja stranog jezika (engleski i njemački) te unos rezultata | Nema dodatnih provjera |
| **Rangiranje kandidata s teškoćama u razvoju sukladno listama prioriteta** | **21.8.2021.** |
| Smanjenje upisnih kvota razrednih odjela pojedinih obrazovnih programa | 21.8.2021. |

Na temelju javne objave konačnih ljestvica poretka učenika u NISpuSŠ-u, dostave liječničke svjedodžbe medicine rada ili potvrde nadležnog školskog liječnika te dostave dokumenata temeljem kojih su ostvarili dodatna prava za upis učenik ostvaruje pravo upisa u I. razred Srednje škole Isidora Kršnjavoga Našice u školskoj godini 2021/2022.

Učenici su obvezni u Srednju školu Isidora Kršnjavoga Našice dostaviti dokumente koji su uvjet za upis u određeni program obrazovanja u Srednju školu Isidora Kršnjavoga Našice (potvrda školske medicine, potvrda obiteljskog liječnika ili liječnička svjedodžba medicine rada i ostali dokumenti kojima su ostvarena dodatna prava za upis) i upisnice potpisane od strane učenika i roditelja/skrbnika, osobno ili na e-mail adresu**:** [**ssikupisi@gmail.com**](mailto:ssikupisi@gmail.com) **(skenirano ili slikano)** u predviđenim rokovima, što škola zatim potvrđuje u NISpuSŠ-u.

Učenici su dužni originalnu dokumentaciju (upisnice i dokumenti koji su uvjet za upis) predati **razredniku 7. rujna 2021. godine.**

**Učenici koji ne dostave navedenu dokumentaciju u propisanim rokovima, gube pravo upisa ostvarenog u ljetnome upisnom roku te se u jesenskome roku mogu kandidirati za upis u preostala slobodna upisna mjesta.**

Učenik svoj upis potvrđuje vlastoručnim potpisom i potpisom roditelja/skrbnika na obrascu (upisnici) dostupnom na mrežnoj stranici NISpuSŠ-a (www.upisi.hr), koji je dužan dostaviti u školu u utvrđenim rokovima na e-mail adresu škole: [ssikupisi@gmail.com](mailto:ssikupisi@gmail.com) ili osobno.

Nakon što učenik potvrdi svoj upis vlastoručnim potpisom i potpisom roditelja/skrbnika na obrascu (upisnici) i dostavi ga školi, učenik je upisan u I. razred u školskoj godini 2021./2022. Ako učenik zbog opravdanih razloga nije u mogućnosti u propisanim rokovima dostaviti potpisan obrazac (upisnicu) za upis u I. razred, dužan ga je dostaviti njegov roditelj/skrbnik. Roditelj/skrbnik može donijeti upisnicu osobno u srednju školu ili je dostaviti elektroničkim putem (skeniranu ili slikanu) na e-mail adresu: [ssikupisi@gmail.com](mailto:ssikupisi@gmail.com)

**Upisnicu elektroničkim putem može poslati samo roditelj/skrbnik, a u e-poruci dužan je dostaviti i svoj osobni kontakt (broj telefona, broj mobitela) kako bi ga škola mogla kontaktirati.**

Prilikom dostave upisnice elektroničkim putem, učenik se može izjasniti i o izbornim predmetima te odabiru stranih jezika.

**NAKNADNI UPISNI ROK ZA UPIS UČENIKA NAKON ISTEKA JESENSKOGA UPISNOGA ROKA**

Učenici koji ne ostvare pravo na upis u ljetnome ili jesenskom upisnom roku mogu se prijaviti za upis u naknadnom upisnom roku u program obrazovanja u kojemu je nakon jesenskog upisnog roka ostalo slobodnih mjesta u okviru broja upisnih mjesta propisanih Strukturom, a utvrđenih u NISpuSŠ-u.

Učenici moraju ispunjavati sve uvjete propisane Pravilnikom o elementima i kriterijima te natječajem Srednje škole Isidora Kršnjavoga Našice.

Učenici se mogu za upis u naknadnom roku školi mogu prijaviti od **2. – 24. rujna 2021. godine od 8-14,00 sati.**

Upisno povjerenstvo o upisu učenika u naknadnom upisnom roku odlučuje temeljem pisanog zahtjeva učenika te ostaloj dokumentaciji potrebnoj za upis te podatke o upisu unosi u NISpuSŠ po zaprimljenoj potpisanoj upisnici učenika.

**ELEMENTI I KRITERIJI ZA IZBOR UČENIKA**

1. **ZAJEDNIČKI ELEMENT**

Zajednički element vrednovanja za upis obrazovanja čine prosjeci zaključnih ocjena iz svih nastavnih predmeta (opći uspjeh) na dvije decimale u posljednja četiri razreda osnovnog obrazovanja.

Za upis kandidata u programe/zanimanja:

**OPĆA GIMNAZIJA**

**JEZIČNA GIMNAZIJA**

vrednuju se i zaključne ocjene u posljednja dva razreda osnovnog obrazovanja iz nastavnih predmeta:

1. Hrvatski jezik
2. Matematika
3. Prvi strani jezik
4. Povijest
5. Geografija
6. **Biologija (predmet po izboru škole)**

Za upis kandidata u program/zanimanje:

**PRIRODOSLOVNO-MATEMATIČKA GIMNAZIJA**

vrednuju se i zaključne ocjene u posljednja dva razreda osnovnog obrazovanja iz nastavnih predmeta:

1. Hrvatski jezik
2. Matematika
3. Prvi strani jezik
4. Fizika
5. Kemija
6. **Geografija (predmet po izboru škole)**

Za upis kandidata u program/zanimanje:

**EKONOMIST**

vrednuju se i zaključne ocjene u posljednja dva razreda osnovnog obrazovanja iz nastavnih predmeta:

1. Hrvatski jezik
2. Matematika
3. Prvi strani jezik
4. Povijest
5. Geografija
6. **Tehnička kultura (predmet po izboru škole)**

Za upis kandidata u program/zanimanje:

**TEHNIČAR ZA ELEKTRONIKU**

vrednuju se i zaključne ocjene u posljednja dva razreda osnovnog obrazovanja iz nastavnih predmeta:

1. Hrvatski jezik
2. Matematika
3. Prvi strani jezik
4. Fizika
5. Tehnička kultura
6. **Kemija (predmet po izboru škole)**

Za upis kandidata u program/zanimanje:

**TEHNIČAR ZA RAČUNALSTVO**

vrednuju se i zaključne ocjene u posljednja dva razreda osnovnog obrazovanja iz nastavnih predmeta:

1. Hrvatski jezik
2. Matematika
3. Prvi strani jezik
4. Fizika
5. Tehnička kultura
6. **Kemija (predmet po izboru škole)**

Za upis kandidata u program/zanimanje:

**AGROTEHNIČAR**

vrednuju se i zaključne ocjene u posljednja dva razreda osnovnog obrazovanja iz nastavnih predmeta:

1. Hrvatski jezik
2. Matematika
3. Prvi strani jezik
4. Biologija
5. Kemija
6. **Tehnička kultura (predmet po izboru škole)**

Za upis kandidata u programe/zanimanja:

**AUTOMEHATRONIČAR - JMO**

**BRAVAR - JMO**

**INSTALATER KUĆNIH INSTALACIJA - JMO**

**KUHAR**

**KONOBAR**

**SLASTIČAR**

**PRODAVAČ IG**

**PEKAR - JMO**

**FRIZER- JMO**

**SOBOSLIKAR-LIČILAC- JMO**

vrednuju se i zaključne ocjene u posljednja dva razreda osnovnog obrazovanja iz nastavnih predmeta:

1. **Hrvatski jezik**
2. **Matematika**
3. **Prvi strani jezik**

U slučaju da učeniku u svjedodžbama za posljednje četiri godine osnovnog obrazovanja nije upisana ocjena iz nekog od nastavnih predmeta koji su značajni za prijavu za upis, za utvrđivanje broja bodova iz toga nastavnoga predmeta koristi se prosjek svih zaključnih ocjena na dvije decimale u posljednja četiri razreda osnovnog obrazovanja.

**MINIMALNI BODOVNI PRAG**

Škola nije utvrdila minimalni broj bodova potrebnih za prijavu kandidata za upis u pojedini program obrazovanja.

1. **DODATNI ELEMENT**

Dodatni element vrednovanja čine sposobnosti, darovitosti i znanja učenika.

Sposobnosti, darovitosti i znanja učenika dokazuju se i vrednuju:

– na osnovi rezultata postignutih na natjecanjima u znanju;

– na osnovi rezultata postignutih na natjecanjima školskih sportskih društava.

Učeniku se vrednuje isključivo jedno (najpovoljnije) postignuće.

*VREDNOVANJE REZULTATA KANDIDATA POSTIGNUTIH NA NATJECANJIMA IZ ZNANJA*

Pravo na izravan upis ili dodatne bodove ostvaruju kandidati na osnovi rezultata koje su postigli na:

• natjecanjima u znanju iz nastavnih predmeta: Hrvatskoga jezika, Matematike, prvoga stranog jezika;

• natjecanjima u znanju iz dva nastavna predmeta posebno važna za upis u skladu s *Popisom predmeta posebno važnih za upis* koji je sastavni dio Pravilnika o elementima i kriterijima za izbor kandidata za upis u I. razred srednje škole.

• natjecanju iz znanja iz Kataloga natjecanja i smotri učenika i učenica osnovnih i srednjih škola Republike Hrvatske, koje je provedeno u organizaciji Agencije za odgoj i obrazovanje i to za programe:

AUTOMEHATRONIČAR-JMO, BRAVAR-JMO, INSTALATER KUĆNIH INSTALACIJA-JMO, SOBOSLIKAR-LIČILAC-JMO, FRIZER-JMO, PRODAVAČ IG, AGROTEHNIČAR, SLASTIČAR, PEKAR JMO - **Natjecanje mladih tehničara.**

OPĆA GIMNAZIJA, PRIRODOSLOVNO-MATEMATIČKA GIMNAZIJA, JEZIČNA GIMNAZIJA, EKONOMIST, TEHNIČAR ZA ELEKTRONIKU, TEHNIČAR ZA RAČUNALSTVO - **Natjecanje iz područja informatike-računalstva (Infokup).**

KONOBAR, KUHAR - **Natjecanje i smotra iz biologije.**

Vrednuju se i boduju rezultati kandidata postignutih na državnim natjecanjima iz znanja iz *Kataloga natjecanja i smotri učenika i učenica osnovnih i srednjih škola Republike Hrvatske,* koja se provode u organizaciji Agencije za odgoj i obrazovanje, a koja je odobrilo Ministarstvo te međunarodnim natjecanjima koje verificira Agencija za odgoj i obrazovanje, a prema sljedećoj tablici:

|  |  |  |
| --- | --- | --- |
| **Državna/međunarodna natjecanja** | **Prvo, drugo ili treće** osvojeno mjesto kao pojedinac u 5., 6., 7. ili 8. razredu osnovnog obrazovanja | **Izravan upis** (pod uvjetom da zadovolje na ispitu sposobnosti i darovitosti u školama u kojima je to uvjet za upis) |
| Prvo osvojeno mjesto kao član skupine u 5., 6., 7. ili 8. razredu osnovnog obrazovanja | 4 boda |
| Drugo osvojeno mjesto kao član skupine u 5., 6., 7. ili 8. razredu osnovnog obrazovanja | 3 boda |
| Treće osvojeno mjesto kao član skupine u 5., 6., 7. ili 8. razredu osnovnog obrazovanja | 2 boda |
| Sudjelovanje kao pojedinac ili član skupine u 5., 6., 7. ili 8. razredu | 1 bod |

*VREDNOVANJE REZULTATA KANDIDATA POSTIGNUTIH NA SPORTSKIM NATJECANJIMA*

Kandidatima se vrednuju rezultati koje su postigli u posljednja četiri razreda osnovnog obrazovanja na natjecanjima školskih sportskih društava koja su ustrojena prema Propisniku Državnoga prvenstva školskih sportskih društava Republike Hrvatske, a pod nadzorom natjecateljskog povjerenstva Hrvatskoga školskoga športskog saveza.

Pravo na dodatne bodove kandidati ostvaruju na temelju službene evidencije o rezultatima održanih natjecanja školskih sportskih društava koju vodi Hrvatski školski športski savez (HŠŠS).

|  |  |  |
| --- | --- | --- |
| **Natjecanja školskih  sportskih društava** | Učenici koji su na državnom natjecanju kao članovi ekipe osvojili **prvo** mjesto | **3 boda** |
| Učenici koji su na državnom natjecanju kao članovi ekipe osvojili **drugo** mjesto | **2 boda** |
| Učenici koji su na državnom natjecanju kao članovi ekipe osvojili **treće** mjesto | **1 bod** |

1. **POSEBAN ELEMENT VREDNOVANJA**

Poseban element vrednovanja kandidata čini vrednovanje uspjeha:

– kandidata sa zdravstvenim teškoćama;

– kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima;

– kandidata za upis na osnovi Nacionalne strategije za uključivanje Roma za razdoblje od 2021. do 2027. godine.

Neovisno o tomu ispunjava li uvjete za ostvarivanje više prava, kandidatu će se priznati ostvarivanje isključivo jednoga prava koje je za njega najpovoljnije.

*VREDNOVANJE USPJEHA KANDIDATA SA ZDRAVSTVENIM TEŠKOĆAMA*

Kandidatu sa zdravstvenim teškoćama dodaje se **jedan bod** na broj bodova koji je utvrđen tijekom postupka vrednovanja za programe obrazovanja za koje posjeduje stručno mišljenje Službe za profesionalno usmjeravanje Hrvatskoga zavoda za zapošljavanje. S tako utvrđenim brojem bodova kandidat se rangira na ukupnoj ljestvici poretka.

Za ostvarivanje dodatnih bodova kandidat obvezno prilaže stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za program/zanimanje.

*VREDNOVANJE USPJEHA KANDIDATA KOJI ŽIVE U OTEŽANIM UVJETIMA OBRAZOVANJA UZROKOVANIM NEPOVOLJNIM EKONOMSKIM, SOCIJALNIM TE ODGOJNIM ČIMBENICIMA*

Kandidatu koji živi u otežanim uvjetima uzrokovanim ekonomskim, socijalnim te odgojnim čimbenicima, a koji su mogli utjecati na njegov školski uspjeh u osnovnoj školi, dodaje se **jedan bod** na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

Kandidat živi u otežanim uvjetima obrazovanja koji su mogli utjecati na njegov školski uspjeh u osnovnoj školi ako:

– živi uz jednoga i/ili oba roditelja s dugotrajnom teškom bolesti;

– živi uz oba roditelja koji se prema zakonu koji regulira poticanje zapošljavanja smatraju dugotrajno nezaposlenim osobama;

– živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) koji je korisnik socijalne skrbi sukladno zakonu koji uređuje socijalnu skrb i posjeduje rješenje ili drugi upravni akt o pravu samohranoga roditelja kao korisnika socijalne skrbi;

– mu je jedan roditelj preminuo;

– je dijete bez roditelja ili odgovarajuće roditeljske skrbi prema zakonu koji uređuje socijalnu skrb.

*Za ostvarenje prava kandidat prilaže:*

– liječničku potvrdu o dugotrajnoj težoj bolesti jednoga i/ili oba roditelja;

– potvrdu nadležnoga područnoga ureda Hrvatskoga zavoda za zapošljavanje o dugotrajnoj nezaposlenosti oba roditelja;

– potvrdu o korištenju socijalne pomoći; rješenje ili drugi upravni akt o pravu samohranoga roditelja u statusu socijalne skrbi izdanih od ovlaštenih službi u zdravstvu, socijalnoj skrbi i za zapošljavanje;

– ispravu iz matice umrlih ili smrtni list

– potvrdu nadležnoga centra za socijalnu skrb da je kandidat dijete bez roditelja ili odgovarajuće socijalne skrbi.

*VREDNOVANJE USPJEHA KANDIDATA NA OSNOVI NACIONALNE STRATEGIJE ZA UKLJUČIVANJE ROMA ZA RAZDOBLJE OD 2021. DO 2027. GODINE*

Kandidatu za upis koji je pripadnik romske nacionalne manjine, a živi u uvjetima koji su mogli nepovoljno utjecati na njegov školski uspjeh u osnovnoj školi, dodaju se **dva boda** na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka. Za ostvarivanje dodatnih bodova kandidat prilaže preporuku Vijeća romske nacionalne manjine, odnosno registrirane romske udruge.

*VREDNOVANJE USPJEHA KANDIDATA ZA UPIS U PROGRAME OBRAZOVANJA ZA VEZANE OBRTE*

Kandidat koji upisuje program obrazovanja za vezane obrte, dužan je pri upisu dostaviti školi liječničku svjedodžbu medicine rada i sklopljen ugovor o naukovanju.

Ugovor o naukovanju sklapaju licencirani obrtnik ili pravna osoba i kandidat (roditelj ili skrbnik kandidata), a prilikom sklapanja ugovora kandidat donosi na uvid:

-ovjerenu presliku svjedodžbe završnog razreda osnovnog obrazovanja;

-liječničku svjedodžbu medicine rada.

Ugovor o naukovanju sklapa se u četiri istovjetna primjerka od kojih po 1 primjerak pripada kandidatu, obrtniku ili pravnoj osobi, školi i ministarstvu nadležnom za obrt.

**ZDRAVSTVENA SPOSOBNOST KANDIDATA**

Kandidat koji se upisuje u programe za koje je posebnim propisima i mjerilima određeno obvezno utvrđivanje zdravstvene sposobnosti, pri upisu u te programe obvezno dostavlja:

* potvrdu nadležnog školskog liječnika o zdravstvenoj sposobnosti kandidata za propisani program ili
* liječničku svjedodžbu medicine rada.

Učenici su dužni dokumente kojima se dokazuje zdravstvena sposobnost dostaviti u školu u predviđenim rokovima određenim za dostavu dokumenata odnosno pri upisu **(osobno ili elektroničkim putem na e-mail adresu:** [**ssikupisi@gmail.com**](mailto:ssikupisi@gmail.com)**). Učenici koji ne dostave navedenu dokumentaciju u propisanim rokovima, gube pravo upisa ostvarenog u ljetnome upisnom roku te se u jesenskome roku mogu kandidirati za upis u preostala slobodna upisna mjesta.**

|  |  |  |  |
| --- | --- | --- | --- |
| Program | **Popis zdravstvenih zahtjeva** | **Popis potrebnih dokumenata koji su uvjet za upis u pojedini program obrazovanja** | **Naknada za povećane troškove obrazovanja sukladno toč. XIX Odluke o upisu** |
| 1. Opća gimnazija (320104) | Uredno kognitivno funkcioniranje. | Upisnica |  |
| 1. Prirodoslovno-matematička gimnazija (320204) | Uredno kognitivno funkcioniranje. | Upisnica |  |
| 1. Jezična gimnazija (320304) | Uredno kognitivno funkcioniranje. | Upisnica |  |
| 1. Ekonomist (060724) | Uredan vid, uredan sluh, uredan govor, uredna funkcija gornjih ekstremiteta,uredno kognitivno funkcioniranje. | Upisnica  Potvrda nadležnog školskog liječnika |  |
| 1. Tehničar za elektroniku (041424) | Uredan vid, stereovid i raspoznavanje boja, uredan sluh, uredna ravnoteža i stabilno stanje svijesti, uredno kognitivno, emocionalno i psihomotoričko funkcioniranje, uredna funkcija mišićno-koštanog sustava, uredna funkcija srčano-žilnog i dišnog sustava. | Upisnica  Liječnička svjedodžba medicine rada |  |
| 1. Tehničar za računalstvo (041624) | Uredan vid, stereovid i raspoznavanje boja, uredan sluh, uredna ravnoteža i stabilno stanje svijesti, uredno kognitivno, emocionalno i psihomotoričko funkcioniranje, uredna funkcija mišićno-koštanog sustava, uredna funkcija srčano-žilnog i dišnog sustava. | Upisnica  Liječnička svjedodžba medicine rada |  |
| 1. Agrotehničar (330624) | Uredan vid, sluh, njuh, raspoznavanje osnovnih boja, uredno kognitivno, emocionalno i psihomotoričko funkcioniranje, uredna ravnoteža i stabilno stanje svijesti, uredna funkcija srčano-žilnog i mišićno-koštanog sustava, uredna funkcija kože na otkrivenim dijelovima tijela. | Upisnica  Liječnička svjedodžba medicine rada |  |
| 1. Automehatroničar - JMO (331153) | Uredan vid, dubinski vid,raspoznavanje boja. Uredna funkcija mišićno-koštanog, dišnog i srčano-žilnog sustava, uredno kognitivno, emocionalno i psihomotoričko funkcioniranje, stabilno stanje svijesti uredna ravnoteža, uredna funkcija kože na šakama i podlakticama. | Upisnica  Liječnička svjedodžba medicine rada  Ugovor o naukovanju |  |
| 1. Bravar - JMO (014153) | Uredan vid, dubinski (prostorni) vid, raspoznavanje boja. Uredna funkcija mišićno-koštanog, dišnog i srčano-žilnog sustava, uredno kognitivno, emocionalno i psihomotoričko funkcioniranje, stabilno stanje svijesti i uredna ravnoteža, uredna funkcija kože na šakama i podlakticama. | Upisnica  Liječnička svjedodžba medicine rada  Ugovor o naukovanju |  |
| 1. Instalater kućnih instalacija - JMO (014853) | Uredan vid, dubinski (prostorni) vid, raspoznavanje boja. Uredna funkcija mišićno-koštanog, dišnog i srčano-žilnog sustava, uredno kognitivno, emocionalno i psihomotoričko funkcioniranje, stabilno stanje svijesti uredna ravnoteža, uredna funkcija kože na šakama i podlakticama. | Upisnica  Liječnička svjedodžba medicine rada  Ugovor o naukovanju |  |
| 1. Kuhar (071233) | Uredan vid, sposobnost funkcionalnog glasovno-jezično-govornog izražavanja u svrhu uspostavljanja komunikacije, raspoznavanje boja, uredan njuh, uredan okus, uredna funkcija mišićno- koštanog, dišnog i srčano-žilnog sustava, uredna funkcija kože, uredna ravnoteža i stabilno stanje svijesti, uredno kognitivno i emocionalno funkcioniranje, odsutnost alergije na profesionalne alergene. | Upisnica  Liječnička svjedodžba medicine rada |  |
| 1. Konobar (071333) | Uredan vid, sposobnost funkcionalnog glasovno-jezično-govornog izražavanja u svrhu uspostavljanja komunikacije, raspoznavanje osnovnih boja, uredan njuh, uredna funkcija mišićno- koštanog, dišnog i srčano-žilnog sustava, uredna funkcija kože na šakama i podlakticama, uredno kognitivno i emocionalno funkcioniranje. | Upisnica  Potvrda nadležnog školskog liječnika |  |
| 1. Prodavač (060923) IG | uredan vid, raspoznavanje osnovnih boja, uredan sluh, uredan govor, uredna funkcija mišićnog - koštanog sustava, uredna funkcija srčano - žilnog sustava, uredno kognitivno i emocionalno funkcioniranje. | Upisnica  Potvrda nadležnog školskog liječnika |  |
| 1. Pekar - JMO (092153) | Uredan vid, njuh i okus, uredno kognitivno, emocionalno i psihomotoričko funkcioniranje, uredna ravnoteža i stabilno stanje svijesti, uredna funkcija dišnog i mišićno-koštanog sustava, uredna funkcije kože na otkrivenim dijelovima tijela, odsutnost alergije na profesionalne alergene. | Upisnica  Liječnička svjedodžba medicine rada  Ugovor o naukovanju |  |
| 1. Frizer - JMO (250353) | Uredan vid, raspoznavanje boja, uredno kognitivno, emocionalno i psihomotoričko funkcioniranje,uredna funkcija dišnog i mišićno-koštanog sustava, uredna funkcije kože na otkrivenim dijelovima tijela, odsutnost alergije na profesionalne alergene. | Upisnica  Liječnička svjedodžba medicine rada  Ugovor o naukovanju |  |
| 1. Soboslikar-ličilac -JMO (260353) | Uredan vid, dubinski (prostorni) vid, raspoznavanje boja, Uredna funkcija mišićno-koštanog, dišnog i srčano-žilnog sustava, uredno kognitivno, emocionalno i psihomotoričko funkcioniranje, stabilno stanje svijesti uredna ravnoteža, uredna funkcija kože na otkrivenim dijelovima tijela, odsutnost alergije na profesionalne alergene. | Upisnica  Liječnička svjedodžba medicine rada  Ugovor o naukovanju |  |
| 1. Slastičar (092533) | Uredan vid, sposobnost raspoznavanja boja, uredan osjet mirisa i okusa, uredna funkcija mišićno- koštanog, dišnog i srčano-žilnog sustava, uredna funkcija kože, odsustvo bolesti ili stanja koja mogu dovesti do gubitka svijesti, uredno kognitivno i emocionalno funkcioniranje, odsutnost alergije na profesionalne alergene. | Upisnica  Liječnička svjedodžba medicine rada |  |

**UČENJE STRANIH JEZIKA U ŠKOLI:**

Strani jezici koji se uče u Školi su engleski jezik ili njemački jezik.

Učenici koji u osnovnoj školi nisu učili engleski ili njemački jezik podnose pisani zahtjev za provjeru znanja iz jednog od navedenih jezika, a upisno povjerenstvo će provjeriti znanje kandidata i o tome sastaviti zapisnik.

Provjera znanja stranog jezika održat će se u rokovima navedenim pod UPISNI ROKOVI.

KLASA: 602-01/21-02/14 UPISNO POVJERENSTVO:

URBROJ:2149-11-21-01-1

Našice, 9. lipnja 2021.

Željko Filjak, prof. \_\_\_\_\_\_\_\_\_\_\_\_\_\_\_\_\_\_\_\_\_\_\_

Sanja Olbina-Borić, prof. \_\_\_\_\_\_\_\_\_\_\_\_\_\_\_\_\_\_\_\_\_\_\_

Dragana Bogojević, prof. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marina Pavičić, prof. \_\_\_\_\_\_\_\_\_\_\_\_\_\_\_\_\_\_\_\_\_\_\_

Ljiljana Kasapović, prof. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Božica Šustić \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_